《横吹曲辞。陇头水》
唐代·王建

陇水何年陇头别，不在山中亦呜咽。征人塞耳马不行，

未到陇头闻水声。谓是西流入蒲海，还闻北海绕龙城。

陇东陇西多屈曲，野麋饮水长簇簇。胡兵夜回水傍住，

忆著来时磨剑处。向前无井复无泉，放马回看陇头树。

作者简介：王建（768年—835年），字仲初，颍川（今河南许昌）人，唐朝诗人。出身寒微，一生潦倒。曾一度从军，约46岁始入仕，曾任昭应县丞、太常寺丞等职。后出为陕州司马，世称王司马。与张籍友善，乐府与张齐名，世称张王乐府。